Suchinthana/ta-wikipedia huggingface dataset:
சத்பால் தன்வார்

{{Infobox officeholder
| name                = சத்பால் தன்வார்Satpal Tanwar
| office              = பீம் சேனா நிறுவனர் மற்றும் தேசிய தலைவர்
| term_start          = 01 அக்டோபர் 2010
| predecessor         = 'நிறுவல்| honorific-prefix    = 
| honorific-suffix    = 
| native_name         = 
| native_name_lang    = ur
| image               =
| caption             = 
| birth_date          = 
| birth_place         = குருகிராம், அரியானா, இந்தியா
| education           = 
| alma_mater          = 
| occupation          = சமுதாய செயற்பாட்டாளர்
| spouse              = நிசா தன்வார் 
| relatives           = 
| children            = 
| awards              = 
| signature           = 
}}

சத்பால் தன்வார்  (Satpal Tanwar'')  இந்தியாவைச் சேர்ந்த ஒரு சமூகச் செயற்பாட்டாளர் ஆவார். 1984 ஆம் ஆண்டு அக்டோபர் மாதம் 29 ஆம் தேதியான்று இவர் பிறந்தார். பட்டியல் இனத்தவர்களின் உரிமைகளுக்காக குரல் கொடுக்கும்  பீம் சேனா என்ற அமைப்பின்  நிறுவனர் மற்றும் தேசியத் தலைவராகவும் அறியப்படுகிறார்.

தொழில் 
அகில இந்திய அம்பேத்கர் இராணுவம்  எனப்படும்  பீம் சேனா அமைப்பை சத்பால் தன்வார் நிறுவினார். தேசியத் தலைவராகவும் செயல்பட்டார்.  பீம் சேனா 2010 ஆம் ஆண்டு  சத்பால் தன்வாரால் நிறுவப்பட்டது, சகாரன்பூர் வன்முறை வழக்கில் செயலற்ற தன்மை நீடித்ததற்காக சந்தர் மந்தரில் 2017 ஆம் ஆண்டு போராட்டங்களை ஏற்பாடு செய்ததில் இவர் முக்கிய நபராக இருந்தார்.  2017  ஆம்ம் ஆண்டு  பீம் படைக்கு ஆதரவாக இருந்தார்  

2018 ஆம் ஆண்டு  ஏப்ரல் மாதத்தில் சாதிய போராட்டங்களில் பங்கேற்றார்.  தில்லியில் உள்ள கமலா நேரு பூங்காவில் பீம் சேனா உறுப்பினர்களை கூட்டவும் ஏற்பாடு செய்தார். 

2020 ஆம் ஆண்டில், குருகிராமில் அத்ராசு கூட்டுப் பலாத்கார வழக்குக்கு எதிராக  இவர் மற்ற தலித் அமைப்புகளுடன் இணைந்து ஒரு போராட்டத்தை ஏற்பாடு செய்தார்.

சர்ச்சைகள் 
நாட்டுப்புற இராக்னி பாடல் ஒன்றில் தலித் சமூகத்தை இழிவுபடுத்தியதாக அரியான்வி நடனக் கலைஞர் சப்னா சவுத்ரி மீது தன்வார் பட்டியலின சட்டத்தின் கீழ் வழக்குப் பதிவு செய்தார். 2016 ஆம் ஆண்டு வழக்குக்குப் பிறகு சப்னா  தற்கொலைக்கு முயன்றார். தனக்கு எதிராக இணையத்தில்  பிரச்சாரம் செய்ததற்காக தன்வார் மீது குற்றம் சாட்டினார். பின்னர் சப்னா  மீதான வழக்கு இரத்து செய்யப்பட்டு இவர் மீது தூண்டுதல்  வழக்கு பதிவு செய்யப்பட்டது.  

பின்னர் இவர் அடையாளம் தெரியாத ஆண்களால் (சப்னாவின் ஆதரவாளர்கள் என்று குற்றம் சாட்டப்பட்டவர்கள்) இரவு நேரத்தில் தாக்கப்பட்டார்.  பின்னர் வழக்கை திரும்பப் பெறுவதற்காக இந்திய இராணுவ வீரர் ஒருவராலும் தொலைபேசியில் மிரட்டல் விடுக்கப்பட்டார். 

2022 ஆம் ஆண்டில் , நூபுர் சர்மாவுக்கு எதிரான பெண் வெறுப்பு மற்றும் இழிவான கருத்துக்களை தெரிவித்ததற்காக தன்வார் மீண்டும் சர்ச்சையில் சிக்கினார், ஒரு தொலைக்காட்சி விவாதத்தின் போது இவர் அத்தகைய அவதூறான கருத்துக்களை கூறினார். சப்னாவின் நாக்கை அறுத்து இவரிடம் கொண்டு வருபவருக்கு 1 கோடி ரூபாய் பரிசாக வழங்கப்படும் என்று அறிவித்தார்.  சப்னா தூக்கிலிடப்படுவதற்கு தகுதியானவர் என்றும் இவர் கூறினார், இறுதியில் இவரது கீச்சகம் கணக்கு இடைநிறுத்தப்பட்டது.   கைது செய்யப்பட்டார், ஆனால் பின்னர் பிணையில் விடுவிக்கப்பட்டார்.

மேற்கோள்கள் 

1984 பிறப்புகள்
வாழும் நபர்கள்
செயற்பாட்டாளர்கள்
அரியானா நபர்கள்
பால்வெளி மையம்

பால்வெளி மையம் (Galactic Center) என்பது நம் பால்வழியின் சுழற்சி மையாமாகும். இதன் மையத்தில் 4 மில்லியன் சூரியப் பொருண்மை கொண்ட மீப்பொருண்மை கருந்துளை உள்ளது. இது தனுசு ஏ எனப்படுகிறது. இது கதிர்வீச்சு வாயிலாகும். இது தோராயமாக பால்வழி சுழற்சி மையத்தில் அமைகிறது. பால்வெளி மையம் புவியில் இருந்து  தோராயமாக 8 கிலோபார்செக்குகள் (26,00 ஒளியாண்டுகள்) தொலைவில் தனுசு, வேட்டுவன், கடகம்(விருச்சிகம்) விண்குழாம் திசையில் அமைந்துள்ளது.  இங்கு பாலவழி மிகப் பொலிவாக, பட்டாம்பூச்சி (M6) விண்மீன்குழாம் அருகிலும் குழல் ஒண்முகிலுக்குத் தெற்கே உள்ள சவுலா(Shaula) விண்மீனுக்கு அருகிலும் உள்ளது.

குறிப்புகளும் மேற்கோள்களும்

வெளி இணைப்புகள்

 UCLA Galactic Center Group 
 Max Planck Institute for Extraterrestrial Physics Galactic Center Group
 The Galactic Supermassive Black Hole
 The Black Hole at the Center of the Milky Way
 The dark heart of the Milky Way
 Animation showing orbits of stars near the center of the Milky Way galaxy
 Zooming in on the center of the Milky Way
 Dramatic Increase in Supernova Explosions Looms
 APOD:
 Journey to the Center of the Galaxy
 A Galactic Cloud of Antimatter
 Fast Stars Near the Galactic Center
 At the Center of the Milky Way
 Galactic Center Starscape
 Annotated Galactic Center
 A simulation of the stars orbiting the Milky Way's central massive black hole
 Galactic Center on arxiv.org

பால்வெளிகள்
மரோயெயியா தாரியானி

மரோயெயியா தாரியானா (தாவர வகைப்பாட்டியல்:Marojejya darianii), பெரிய இலை பனை என்றும், 'ரவிம்பே' பனை என்றும் அழைக்கப்படுகிறது. இத்தாவரயினம், பூக்கும் தாவரத் தொகுதியின்   கீழுள்ள, பனைக் குடும்பத்தில் அமைந்துள்ளது. இது மடகாசுகரின் மழைக்காடுகளில் மட்டுமே காணப்படுகிறது.1984 ஆம் ஆண்டு முனைவர் மார்தி தாரியனால் கண்டுபிடிக்கப்பட்ட பின்பு தான் உலகின் தாவரவியல் அறிஞர் அறிந்தனர். இது மிகவும் மிக அருகிய நிலையில் உள்ளதும் வாழ்விட இழப்பு காரணமாக அழிந்து போகுமமச்சுறுத்தலிலும் உள்ளது. அறியப்பட்ட இந்த மரத்தின் மிகப்பெரிய எளிய இலைகள், ஒவ்வொன்றும் முப்பது அடி (9 மீட்டர்) நீளமும் நான்கு அடி (1.2 மீட்டர்) அகலமும் கொண்டது.

மேற்கோள்கள் 

அருகிய தாவரங்கள்
பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
சஞ்சய் பாட்டியா

சஞ்சய் பாட்டியா (Sanjay Bhatia) இந்தியாவைச் சேர்ந்த ஓர் அரசியல்வாதியாவார். 1967 ஆம் ஆண்டு சூலை மாதம் 29 ஆம் தேதியன்று இவர் பிறந்தார். வணிகவியல் பாடத்தில் பட்டம் பெற்றார். 2000 ஆம் ஆண்டில் பானிபத்து நகராட்சிக் குழுவின் தலைவராக இருந்தார். அரியானா மாநில அரசியலில் பாரதிய சனதா கட்சி அரசியல்வாதியாகச் செயல்பட்டார். 2005 மற்றும் 2009 ஆம் ஆண்டுகளில் சட்டப்பேரவைத் தேர்தலில் போட்டியிட்டு தோல்வியடைந்தார். தற்போது 2019 ஆம் ஆண்டு நடைபெற்ற மக்களவைத் தேர்தலில் அரியானாவின் கர்னால் தொகுதியில் போட்டியிட்டு நாடாளுமன்ற உறுப்பினராகத் தேர்ந்தெடுக்கப்பட்டார். பாரதிய சனதா கட்சியின் மாநிலப் பொதுச் செயலாளராகவும் அரியானா காதி மற்றும் கிராமத் தொழில் வாரியத்தின் முன்னாள் தலைவராகவும் பணியாற்றினார்.

மேற்கோள்கள்

1967 பிறப்புகள்
வாழும் நபர்கள்
அரியானா அரசியல்வாதிகள்
பாரதிய ஜனதா கட்சி அரசியல்வாதிகள்
இந்திய நாடாளுமன்ற உறுப்பினர்கள்
வளிமண்டலங் கடப்பு வட்டணை

புவி வளிமண்டலங் கடப்பு வட்டணை '('transatmospheric orbit)'' (TAO) என்பது புவியைச் சுற்றியுள்ள ஒரு வட்டணையாகும், இதில்  வட்டணையின் புவியண்மை வரையறுக்கப்பட்ட வளிமண்டலத்துடன் வெட்டுகிறது.    வளிமண்டலங் கடப்பு வட்டணைகள் பொதுவாக 100 கிமீ (62 மைல்) உயரத்தில் உள்ள FAI வரையறுக்கப்பட்ட கார்மான் கோடுகளை வெட்டும்அல்லது  அவை புவி தாழ்  வட்டணைகளை வேறுபடுத்துவதற்கு பயன்படுத்துகின்றன, ஆனால் அமெரிக்காவில் வரையறுத்த 50 மைல் (80 கிமீ) கோடு போன்ற உயரங்களில் பயன்படுத்தப்படும். இத்தகைய வட்டணைகள் குறிப்பிடத்தக்க வளிமண்டல இழுவைக்கு உட்பட்டவை, சரிபார்க்கப்படாமல் விடப்பட்டால் விரைவான  வட்டணைச் சிதைவை ஏற்படுத்தும்.

பல செயற்கைக்கோள்கள் வளிமண்டலங் கடப்பு புவியின் வட்டணையில் வைக்கப்பட்டுள்ளன,   . இத்தகைய செயற்கைக்கோள்களில் EOS 02,  அசாதிசாட்(AzaadiSAT) ஆகியவை அடங்கும், இவை SSLV  ஏவூர்தியின் மேல் நிலை செயலிழப்பு காரணமாக 76 கிமீ x 356 கிமீ (47 மைல் x 221 மைல்) வளிமண்டல  வட்டணையில் நிலைநிறுத்தப்பட்டன. இவை ஏவூர்தியின் செயலிழப்பு காரணமாக வட்டணைச் சிதைவுக்கு வேகமாக உள்ளாவதால் வளிமண்டலங் கடப்பு வட்டணைகள் வரம்புள்ள சில நடைமுறை பயன்பாடுகளைக் கொண்டுள்ளன IXV விண்கலத்தின் மறு நுழைவைச் சரிபார்க்கவே   இத்தகைய ஒரு பயன்பாடு பயன்படுத்தப்பட்டது. இது 76 கிமீ x 416 கிமீ  (47 மைல் x 258 மைல்) வளிமண்டலங் கடப்பு  வட்டணையில் செலுத்தப்பட்டது. 

போயிங் விண்மீன்தட விண்கலம் அட்லசு V  ஏவூர்தி வழி வளிமண்டல  வட்டணையில் வைக்கபட்டது. இது பன்னாட்டு விண்வெளி நிலையத்தை அடையும் தாழ் புவி வட்டணைக்குச் செல்ல, தன் கல உந்துவிசையைப் பயன்படுத்துகிறது.

மேற்கோள்கள் 

புவியின் சுற்றுப்பாதைகள்
கின்ஃபரா நெசவுப் பூங்கா

கின்ஃபரா நெசவுப் பூங்கா (Kinfra Textile Park Taliparamba) இந்தியாவின் கேரள மாநிலத்திலுள்ள கண்ணூர் மாவட்டத்தின் தளிப்பறம்பா நகராட்சிக்கு அருகில் உள்ள நடுக்காணி கிராமத்தில்  அமைந்துள்ளது. கேரளா தொழிற்சாலை உள்கட்டமைப்பு மேம்பாட்டு ஆணையம் இந்நெசவுப் பூங்காவை நிறுவியது. நெசவுத் தொழிலுக்குத் தேவையான உள்கட்டமைப்பு மற்றும் பிற தொடர்புடைய வசதிகளை வழங்குவதற்காக இப்பூங்கா நிறுவப்பட்டது. நடுக்காணி நெசவுப் பூங்காவில் 50 நிறுவனங்கள் உள்ளன. பொதுவான கழிவுநீர் சுத்திகரிப்பு நிலைய ஆலை, நீர் சுத்திகரிப்பு நிலையம், நெசவு மையம், வடிவமைப்பு தொழிற்சாலை, ஒருங்கிணைந்த உள்கட்டமைப்பு போன்ற வசதிகள் இங்கு ஏற்படுத்தப்பட்டுள்ளன.

உள்கட்டமைப்பு & வசதிகள்

 தடையில்லா மின்சாரம்
 தண்ணிர் விநியோகம்
 நிலையான வடிவமைப்பு தொழிற்சாலை
 தொடர்பு அமைப்புகள்
 அபாயகரமான கழிவுகளை அகற்றும் அமைப்பு
 சாயமிடுதல் மற்றும் முறுக்கு ஆலை
 ஒற்றை சாளர அனுமதி அமைப்பு

மேற்கோள்கள்

கண்ணூர் மாவட்டத்திலுள்ள கட்டடங்கள்
இந்தியாவில் நெசவுத் தொழில்
ம. வீ. இராமானுஜாச்சாரியார்

மணலூர் வீரவல்லி ராமானுஜாச்சாரியார் (பிறப்பு:1866-இறப்பு:1940), வேத வியாசர்  சமசுகிருத மொழியில் எழுதிய மகாபாரத காவியத்தை முதன்முதலில் தமிழ் மொழியில் மொழிபெயர்த்தவர். இவரது தமிழ் மொழிபெயர்ப்பு மகாபாரதத்தை கும்பகோணம் பதிப்பு என்று அழைப்பர்.

கும்பகோணம் அருகில் மணலூர் கிராமத்தில் 1866ல் பிறந்த இராமானுஜரின் சிறு வயதில் தந்தையை இழந்ததால்; தாயாரால் வளர்க்கப்பட்டார்.  தனது தாய் மாமன் வீரராகவாச்சாரியாரிடம் தமிழ் மற்றும்  சமசுகிருதம், இலக்கணம் மற்றும் வியாகரண சூத்திரங்களைக் கற்றார். மேலும் மெட்ரிக்குலேசன் படிப்பு முடித்த இராமானுஜர் சமசுகிருதத்தில் உயர்கல்வி கற்க காசி சென்றார்.  காசியில் உள்ள குமாரசாமி மடத்தில் (திருப்பனந்தாள் ஆதீனத்துடன் இணைக்கப்பட்டது) தங்கி படிப்பைத் தொடர்ந்தார். இராமானுஜர்  பிரம்ம சூத்திரத்தின் சமசுகிருத விளக்க உரையான  ஸ்ரீ பாஷ்யத்தை காசியில் எம். வீ. இராமானுஜாச்சாரியர் ஆங்கிலத்தில் மொழி பெயர்த்தார்.

பின்னர் திருவாவடுதுறை ஆதீனத்தின் இளைய தம்பிரான் அம்பலவாண தேசிகரிடம்  தமிழில் உயர் கல்வி கற்றார். அவ்வமயம் இராமானுஜருக்கு உ. வே. சாமிநாதய்யரின் நட்பு கிட்டியது. 

கும்பகோணம் அரசுக் கல்லூரியில் தமிழ் விரிவுரையாளராக  இருந்த உ. வே. சாமிநாதய்யரின் பரிந்துரையின் பேரில், இராமானுஜர் கும்பகோணம் உயர்நிலைப் பள்ளியில் 1893-1911 ஆண்டுகளில் சமசுகிருத பண்டிதராக பணிபுரிந்தார். 1911ல் கும்பகோணம் அரசுக் கல்லூரியில் விரிவுரையாளராக  பணியில் சேர்ந்தார்.  1905 முதல் வேத வியாசர்  சமசுகிருத மொழியில் எழுதிய மகாபாரத காவியத்தை முதன்முதலில் தமிழ் மொழியில் மொழிபெயர்க்கத் தொடங்கினார். மகாபாரத மொழிபெயர்ப்புப் பணியை முடித்தார்.

இராமானுஜாச்சாரியார் சென்னைப் பல்கலைக்கழகக் கல்விக் குழுவில் ஏறத்தாழ 21 ஆண்டுகள் உறுப்பினராகப் பணியாற்றினார்.

வெளி இணைப்புகள்
   Scholar M.V.Ramanujachariar who translated Sanskrit Mahabharata into Tamil

மேற்கோள்கள்

1866 பிறப்புகள்
1940 இறப்புகள்
தஞ்சாவூர் மாவட்ட நபர்கள்
சமசுகிருத அறிஞர்கள்
சமசுகிருத-தமிழ் மொழிபெயர்ப்பாளர்கள்
அமர் சிங் சாகல்

அமர் சிங் சாகல் (Amar Singh Sahgal) (பிலாஸ்பூரில், பிப்ரவரி, 1903 இல் பிறந்தார்) இந்தியாவின் மத்தியப் பிரதேச மாநிலத்தில் உள்ள பிலாஸ்பூரில் (மக்களவைத் தொகுதி) முதல் மக்களவை உறுப்பினராக இருந்தார். பிலாஸ்பூரிலிருந்து 4வது மக்களவைக்கு உறுப்பினராகத் தேர்ந்தெடுக்கப்பட்டார்.

அவர் 2வது மற்றும் 3வது மக்களவைக்கு ஜாஞ்ச்கீர் (மக்களவைத் தொகுதி) யிலிருந்து தேர்ந்தெடுக்கப்பட்டார்.

மேற்கோள்கள் 

மத்தியப் பிரதேச அரசியல்வாதிகள்
1ஆவது மக்களவை உறுப்பினர்கள்
2ஆவது மக்களவை உறுப்பினர்கள்
4வது மக்களவை உறுப்பினர்கள்
3வது மக்களவை உறுப்பினர்கள்
1903 பிறப்புகள்
இந்தியாவிலுள்ள உயரமான சிலைகளின் பட்டியல்

இந்தியாவில் 100 அடிக்கு உயரமான இந்து சமயம், பௌத்த சமயம் மற்றும் சமண சமயச் சிலைகளின் பட்டியல் பின்வருமாறு:

குறிப்புகள்

மேற்கோள்கள் 

இந்தியப் பட்டியல்கள்
இந்தியக் கட்டிடக்கலை
இந்தியாவில் சிற்பக்கலை
முதுகுப்புற உடற் குழி

முதுகுப்புற உடற் குழி (Dorsal body cavity) மனித உடலின் முதுகுப்புறத்தின் மேற்பரப்பில் அமைந்துள்ளது. இது மூளை மற்றும் முதுகுத் தண்டுவடத்தை உள்ளடக்கிய மண்டை குழி என முதுகுப்புற உடற் குழி பிரிக்கப்பட்டுள்ளது. மூளையும் முதுகெலும்பும் சேர்ந்து மைய நரம்பு மண்டலத்தை உருவாக்குகின்றன. பிரிக்கப்பட்டுள்ள இரண்டு துவாரங்களும் ஒன்றோடு ஒன்று தொடர்ச்சியாக உள்ளன.  முதுகுப்புற உடற் குழிக்கான மறைப்பு மற்றும் பாதுகாப்பு சவ்வை மூளையுறை என்கின்றனர். 

மனித உடலின் முக்கியமான இரண்டு உடற்குழிகளில் இதுவும் ஒன்றாகும். மற்றொன்று வயிற்றுக் குழியாகும்.

மேற்கோள்கள்

மாந்தரின உடற்கூற்றியல்
உடற்கூற்றியல்
முன்னுச்சி

முன்னுச்சி  (Bregma) என்பது மண்டை ஓட்டின் மீதுள்ள உடற்கூறியல் புள்ளியாகும். இதில் மண்டையோட்டு நடுப்பொருத்துவாய்  செங்குத்தாக நீள்வகிடு பொருத்துவாய் மூலம் வெட்டப்படுகிறது.

கட்டமைப்பு 
மண்டையோட்டு நடுப்பொருத்துவாய் மற்றும் நீள்வகிடு பொருத்துவாய்</a> ஆகியவற்றின் குறுக்குவெட்டில்  மண்டையோட்டின் மேல் நடுத்தர பகுதியில் முன்னுச்சி அமைந்துள்ளது.  இது நுதல் எலும்பும் இரண்டு சுவரெலும்புகளும் சந்திக்கும் புள்ளியாகும்.

வளர்ச்சி 
முன்னுச்சி குழந்தைப் பருவத்தில் முன்புற உச்சந்தலை  என்று அழைக்கப்படுகிறது. முன்புற உச்சந்தலை  சவ்வாலானதாகும். இது வாழ்க்கையின் முதல் 18-36 மாதங்களில் மூடுகிறது.

மருத்துவ முக்கியத்துவம் 

 காரைக் கபால என்புக்குறை அல்லது காரைக் கபால எலும்புக்குறை

பிறப்புக் குறைபாடான காரைக் கபால எலும்புக் குறை பாடு நோய் என்பது  முன்புற உச்சந்தலை ஒருபோதும் மூடி முன்னுச்சியை உருவாக்காது என்பதைக் குறிக்கும்.

அறுவை சிகிச்சை மைல்கல் 
முன்னுச்சி பெரும்பாலும் மூளையின் குறுகிய இட நுண் அறுவை சிகிச்சைக்கான குறிப்பு புள்ளியாகப் பயன்படுத்தப்படுகிறது.   மண்டை ஓட்டின் மேற்பரப்பை அப்பட்டமாகத் துடைப்பதன் மூலமும், தையல்களின் சந்திப்புப் புள்ளியை தெளிவுபடுத்துவதற்காக நன்றாகக் கழுவுவதன் மூலமும் இது அடையாளம் காணப்படலாம்.

பிறந்த குழந்தை பரிசோதனை 
ஒரு குழந்தையை பரிசோதிப்பதற்கு  முன் உச்சந்தலையை  தொட்டுச் சோதனை செய்வதும் அடங்கும்.   முன் உச்சந்தலை தட்டையாகவும், மென்மையாகவும், குறுக்கே 3.5 செ.மீ  அளவுக்கும்  குறைவாக இருக்க வேண்டும்.  ஒரு மூழ்கிய உச்சந்தலை நீரிழப்பைக் குறிக்கும்.  அதேசமயம் மிகவும் இறுக்கமான அல்லது வீங்கிய முன்புற எஉச்சந்தலை  அதிகரித்த உள்விழி அழுத்தத்தைக் குறிக்கிறது.

உயர மதிப்பீடு 
மண்டை ஓடு உயரம் என்பது முன்னுச்சிக்கும்   மண்டையோட்டுப் பெருந்துளையின்   நடுப்புள்ளிக்கும் இடையே உள்ள தூரம் என வரையறுக்கப்படுகிறது (கபால பெருந்துளை மையம்).  இது மிகவும் பொதுவான வளர்ச்சியுடன் வலுவாக இணைக்கப்பட்டுள்ளது.  தொல்பொருள் அகழ்வாராய்ச்சியின் ஒரு பகுதியாக இறந்த நபரின் பொது ஆரோக்கியத்தை மதிப்பிடுவதற்கு இது பயன்படுத்தப்படலாம். மேலும்  இது மக்கள்தொகையின் ஆரோக்கியம் பற்றிய தகவலையும் அளிக்கிறது.

சொற்பிறப்பியல் 
முன்னுச்சி  என்ற சொல் பண்டைய கிரேக்க மொழியில்  மூளைக்கு நேரடியாக மேலே உள்ள எலும்பு.என்ற பொருள் கொண்ட பிரெக்மா என்ற சொல்லிலிருந்து வந்ததாகும்

மேற்கோள்கள்

கூடுதல் படம் 

மாந்தரின உடற்கூற்றியல்
அகலிபா எகெர்சி

அகலிபா எகெர்சி(தாவர வகைப்பாட்டியல்:Acalypha eggersii) என்ற தாவரயினம், தாவரக் குடும்பத்தின் கீழ் ஆமணக்குக் குடும்பம் வருகிறது.  இது எக்குவடோர் நாட்டின் அகணிய உயிரி  ஆகும். இதன் இயற்கை வாழிடம் வெப்பமண்டல, மித வெப்பமண்டல காடுகள் ஆகும். Acalypha cuneata என்பது இதன் தற்போதைய பெயர் ஆகும்.

மேற்கோள்கள்

மிக அருகிய தாவரங்கள்
பிரியா மோகன்

பிரியா அப்பத்தன்னகள்ளி மோகன் (Priya Habbathannahalli Mohan) இந்தியாவைச் சேர்ந்த ஒரு தடகள வீரராவார்.  2003 ஆம் ஆண்டு மார்ச்சு மாதம் 15 ஆம் தேதியன்று இவர் பிறந்தார். 2021 ஆம் ஆண்டில் நடைபெற்ற 400 மீட்டர் மூத்தோர் தேசிய வெற்றியாளர் போட்டியில் பந்தயத் தொலைவை 53.29 வினாடிகளில் கடந்து வென்றார். கென்யாவின் நைரோபியில் 2021 ஆம் ஆண்டில் நடைபெற்ற 20  வயதுக்கு உட்பட்டோருக்கான உலகத் தடகள வெற்றியாளர் போட்டியில் கலப்பு 4×400 மீட்டர் தொடர் ஓட்டத்தில் வெண்கலப் பதக்கம் வென்றார். ஆசிய விளையாட்டுப் போட்டிகள் எட்டாத நிலையில், பிரியா மோகன் பாரிசு ஒலிம்பிக்கு போட்டியை அடுத்த இலக்காக நிர்ணயித்து முயற்சிகள் மேற்கொண்டு வருகிறார்.

பன்னாட்டு போட்டிகள்

மேற்கோள்கள் 

இந்தியப் பெண் குறுந்தொடரோட்ட வீரர்கள்
வாழும் நபர்கள்
2003 பிறப்புகள்
இந்தியத் தடகள வீரர்கள்
திருச்சி சு. சுவாமிநாத ஐயர்

திருச்சி சுவாமிநாத ஐயர் (Tiruchi S. Swaminatha Iyer)(1 திசம்பர் 1910 - 1998) என்பவர் கருநாடக இசைப் பாடகர் மற்றும் அறிஞர் ஆவார்.

இளமை
சுவாமிநாத ஐயர் 1910ஆம் ஆண்டு தென்னிந்தியாவின் தமிழ்நாடு மாநிலத்தில் உள்ள திருச்சிராப்பள்ளி நகரில் பிறந்தார். தந்தை திருவாயர் சுப்பிரமணிய ஐயரிடம் இசை கற்றார். 1926ஆம் ஆண்டு கும்பகோணம் அருகே உள்ள திருவிசலூர் அய்யாவாள் உற்சவத்தில் தனது முதல் கச்சேரியை வழங்கினார். இதன் பிறகு பல இசை நிகழ்ச்சிகளை வழங்கியுள்ளார். தியாகராஜரின் அரிய படைப்புகளைப் பாடி புகழ் பெற்றார் இவர். இவரது தாத்தா ஒரப்பள்ளி அய்யா பாகவதர், தியாகராஜரின் நேரடி சீடர் ஆவார். கருநாடக இசைப் பாடகராக இருந்ததைத் தவிர, இவர் இசைப் பயிற்றுவிப்பாராக பணிபுரிந்தார். பல சீடர்களுக்கு இசை கற்பித்துள்ளார்.

விருதுகள் 
 1987ல் தமிழ்நாடு இயல் இசை நாடக மன்றம் இவருக்கு கலைமாமணி விருதை வழங்கியது.
 1993-ல், மத்திய சங்கீத நாடக அகாடமி இவருக்கு கர்நாடக குரலிசை விருதை வழங்கியது.

மேற்கோள்கள்

வெளி இணைப்புகள் 
  - a song sung by Swaminathan Iyer in the raga Kaanada

தமிழ்நாட்டுப் பாடகர்கள்
சங்கீத நாடக அகாதமி விருது பெற்றவர்கள்
திருச்சி மாவட்ட நபர்கள்
1998 இறப்புகள்
1910 பிறப்புகள்
கருநாடக இசைப் பாடகர்கள்
ஊர் பெயரால் அறியப்படும் மக்கள்
கி. சாவித்திரி அம்மாள்

கி. சாவித்திரி அம்மாள் (K. Savitri Ammal)(19 சூன் 1922 - 8 ஆகத்து 1973) என்பவர் இந்திய கோட்டு வாத்தியம் வீரர் ஆவார். இவர் இசை வேளாளர் சமூகத்தைச் சேர்ந்தவர். இவர் திருவரங்கம் ஐயங்காரிடம் கருநாடக இசைப்பாட்டினைப் பாடக் கற்கத் தொடங்கினார். பின்னர் கம்பங்குடி நாராயண ராவிடம் இசைக்கருவி வாசிக்கும் பயிற்சி பெற்றார். கொன்னக்கோலில் தேர்ச்சிபெற மன்னார்குடி வைத்தியலிங்கம் பிள்ளையிடம் இசையின் தாள அம்சங்களில் தேர்ச்சி பெறச் சிறப்புப் பயிற்சி பெற்றார். இவர் முதல் பெண் கோட்டுவாத்தியம் கலைஞர் ஆவார். 1968ஆம் ஆண்டு தமிழக அரசின் கலைமாமணி விருதைப் பெற்றார்.

விருதுகள் 
1968ஆம் ஆண்டு தமிழக அரசின் கலைமாமணி விருது விருதினைப் பெற்றார்.

மேற்கோள்கள் 

கருநாடக இசைக் கலைஞர்கள்
கலைமாமணி விருது பெற்றவர்கள்
1973 இறப்புகள்
1922 பிறப்புகள்
அகாசியா மாதுவாடென்சிசு

அகாசியா மாதுவாடென்சிசு (Acacia mathuataensis) என்பது பபேசியே தாவரக்குடும்பத்தினைச் சார்ந்த ஒரு தாவரம் ஆகும். இது  இருபுற வெடிக்கனி வகையைச் சேர்ந்தது. இந்தச் சிற்றினம் பிஜி தீவில் மட்டுமே காணப்படுகிறது.

மேற்கோள்கள்

மிக அருகிய தாவரங்கள்
சீசியம் செலீனேட்டு

சீசியம் செலீனேட்டு (Caesium selenate) என்பது Cs2SeO4 என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். செஞ்சாய்சதுரப் படிகத் திட்டத்தில் நிறமற்ற படிகங்களாக சீசியம் செலீனேட்டு உருவாகிறது.

தயாரிப்பு
சீசியம் கார்பனேட்டு சேர்மத்துடன் செலீனிக்கு அமிலக் கரைசல் வினைபுரிந்தால் சீசியம் செலீனேட்டைத் தயாரிக்க முடியும்
 Cs2CO3 + H2SeO4 -> Cs2SeO4 + H2O + CO2
செலீனிக்கு அமிலத்தையும் சீசியம் ஐதராக்சைடையும் சேர்த்து நடுநிலையாக்கல் வினைக்கு உட்படுத்தியும் சீசியம் செலீனேட்டைத் தயாரிக்க முடியும்:
 2 CsOH + H2SeO4 -> Cs2SeO4 + 2 H2O

பண்புகள்
CsLiSeO4·H2O and Cs4LiH3(SeO4)4 in Cs2SeO4-Li2SeO4-H2O போன்ற சேர்மங்களை சீசியம் செலீனேட்டால் வீழ்படிவாக்க முடியும். Cs2Mg(SeO4)2·6H2O, Cs2Co(SeO4)2·6H2O, போன்ற சேர்மங்களுடன் வினைபுரிந்து இரட்டை உப்புகளையும் சீசியம் செலீனேட்டால் உருவாக்க இயலும்.

மேற்கோள்கள்

சீசியம் சேர்மங்கள்
செலீனேட்டுகள்
காளிதாஸ் நாக்

காளிதாஸ் நாக் (  ; 16 ஜனவரி 1892 - 9 நவம்பர் 1966) ஒரு இந்திய வரலாற்றாசிரியரும் எழுத்தாளரும் மற்றும் நாடாளுமன்ற உறுப்பினரும் ஆவார். இவர் 1952-ஆம் ஆண்டில் மாநிலங்களவைக்கு பரிந்துரைக்கப்பட்டு 1954-ஆம் ஆண்டு வரை பணியாற்றினார்.

தொடக்க ஆண்டுகள் 
காளிதாஸ் பாபு மதிலால் நாக்கிற்கு பிறந்தார். அவர் ராமானந்த சாட்டர்ஜியின் மகள் ஸ்ரீமதி சாந்தா தேவியை மணந்தார். அவர்களுக்கு மூன்று மகள்கள் இருந்தனர்.

கல்வி மற்றும் தொழில் 
இசுக்காட்டிஷ் தேவாலயக் கல்லூரியில் வரலாற்றில் பட்டம் பெற்ற பிறகு, கல்கத்தா பல்கலைக்கழகத்தில் முதுகலைப் பட்டமும், பாரிஸ் பல்கலைக்கழகத்தில் முனைவர் பட்டமும் பெற்றார் .   இவர் ஒரு சிறந்த எழுத்தாளர், இவர் ஸ்காட்டிஷ் சர்ச் கல்லூரி மற்றும் கல்கத்தா பல்கலைக்கழகத்தில் வரலாற்றைக் கற்பித்தார், மேலும் பிரான்ஸ் அரசாங்கத்தால் அகாதெமி அதிகாரியாக பரிந்துரைக்கப்பட்டார்.   1920களில் இவர் சாந்திநிகேதனில் (கல்கத்தாவின் வடக்கே) தாகூரின் பல்கலைக்கழகத் திட்டத்திற்கு பிரெஞ்சு பங்களிப்பிற்கு தீவிர ஆதரவாளராக இருந்தார். பின்னர் அவர் இந்திய கலாச்சாரம் பற்றிய பல புத்தகங்களைத் தொகுத்தார்.

மேற்கோள்கள் 

மேற்கு வங்காள எழுத்தாளர்கள்
1966 இறப்புகள்
1892 பிறப்புகள்
மாநிலங்களவை நியமன உறுப்பினர்கள்
ஆலங்கேணி, கிளிநொச்சி

ஆலங்கேணி என்பது இலங்கையில் வட மாகாணத்தின்  கிளிநொச்சி மாவட்டத்தில் அமைந்துள்ள ஒரு கிராமம் ஆகும். இது பூநகரி பிரதேச செயலாளர் பிரிவில் அமைந்துள்ளது. இது பூநகரிக்குத் தெற்கே சுமார் 17 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

கிளிநொச்சி மாவட்டத்திலுள்ள ஊர்களும், நகரங்களும்
அக்ரோபோகன் புல்லாட்டஸ்

அக்ரோபோகன் புல்லாட்டஸ்(தாவர வகைப்பாட்டியல்: Acropogon bullatus) என்பது மால்வேசியே குடும்பத்தைச் சேர்ந்த ஒரு வகை பூக்கும் தாவரமாகும். இக்குடும்பத்தில், 246 பேரினம் (உயிரியல்)|பேரினங்கள் உள்ளன. அவற்றில் ஒரு பேரினம், அக்ரோபோகோன் (Acropogon) ஆகும். இப்பேரினத்தில், 27 இனங்கள் ஏற்றுக் கொள்ளப்பட்டுள்ளன. அதில் ஒரு இனமே, இந்த தாவரம் ஆகும். இத்தாவரத்தினை கண்டறிந்த தாவரவியல் அறிஞர் : (Pancher & Sebert) Morat ஆவர். இது நியூ கலிடோனியாவின் அகணிய உயிரி|அகணிய தாவரம் ஆகும். மேலும், அந்த வாழிடத்தில்  மட்டுமே காணப்படுகிறது.

மேற்கோள்கள்

அருகிய தாவரங்கள்
கிருத்திகா நெல்சன்

கிருத்திகா நெல்சன் (Krithika Nelson) என்பவர் இந்தியப் பாடகி, பாடலாசிரியர், பாடலாசிரியர் மற்றும் பின்னணி குரல் கலைஞர் ஆவார்.

இளமை 
கிருத்திகா நெல்சன் எழுத்தாளர் சுரேஷ் டி (இரட்டையர் சுபாவின் ) மகள் ஆவார். கல்லூரியில், சன் டிவி ரியாலிட்டி பாடல் போட்டியான சப்தஸ்வரங்கள் போட்டியில் கிருத்திகா பங்கேற்று இரண்டாம் இடத்தைப் பிடித்தார்.

சென்னையிலுள்ள எம். ஓ. பி. வைணவ மகளிர் கல்லூரியில் மின்னணுவியல் ஊடகத்தில் இளங்கலைப் பட்டம் பெற்றார்.

தொழில் 
தமிழ் திரையுலகில் கிருத்திகாவின் பணியானது பாரிஜாதம் படத்தில் "ஏதோ நடக்குது" பாடலுக்கான பின்னணி பாடலை பாடியதன் மூலம் தொடங்கியது. இவர் சில திரைப்பட பாடல்களைப் பாடியுள்ளார். மேலும் பாடகர்-பாடலாசிரியராக பல்வேறு சுயாதீன தனிப்பாடல்களை வெளியிட்டார். திங்க் இண்டி அசல் "நீ மட்டும்", இவர் இயக்கிய பாடல் தொகுப்பாகும்.

இவர் பின்னர் கோவில் பியா பஜ்பைக்கு குரல் கொடுத்ததன் மூலம் பின்னணி கலைஞராக அறிமுகமானார். இதை இவர் "ஒரு நகைச்சுவைக்காக" பரிசோதனை செய்தார். கடல் படத்தில் துளசி நாயருக்கு குரல் கொடுத்தார். காற்று வெளியிடை மற்றும் செக்கச்சிவந்த வானம் ஆகியவற்றில் அதிதி ராவ் ஹைதரி மற்றும் பொன்னியின் செல்வன் 1 & 2-ல் திரிசா ஆகியோருக்காக குரல் கொடுத்தனர். ஒரு நேர்காணலில், "பின்னணி குரல் கொடுப்பது என்பது பாடலின் விரிவாக்கம்" என்று குறிப்பிட்டார்.

கிருத்திகா மெட்ராஸ் டாக்கீஸில் பொன்னியின் செல்வன் திரைப்படத் தொடருக்கு மணிரத்னத்திடம் இணை இயக்குநராகச் சேர்ந்தார். இவர் கதை மேற்பார்வையாளராக இருந்தார். இசை மற்றும் பாடல்களையும் கையாண்டார். பொன்னியின் செல்வந்1 பாடல் தொகுப்பில் இடம்பெற்ற 'சோல்' பாடலை இவர் எழுதினார். பின்னர் இவர் நிதம் ஒரு வானம் ஒலிப்பதிவுக்கான பாடலாசிரியராக நியமிக்கப்பட்டார். இதில் இவர் இரண்டு பாடல்களைப் பாடினார். கோக் ஸ்டுடியோ தமிழின் பாடலாசிரியர் மற்றும் கிரியேட்டிவ் ஹெட் என்பது இவரது மிகச் சமீபத்திய பணி.

திரைப்படவியல்

பாடலாசிரியர்

பாடகர்

இசையமைப்பாளர்

திரைப்படவியல்

குரல் கலைஞராக

உதவி இயக்குநராக

விருதுகள்

மேற்கோள்கள் 

தமிழ்த் திரைப்படப் பின்னணிப் பாடகர்கள்
வாழும் நபர்கள்
சென்னை இசைக்கலைஞர்கள்
1985 பிறப்புகள்
தமிழ்நாட்டுப் பெண் இசைக்கலைஞர்கள்
தமிழிசைக் கலைஞர்கள்
சகர் அன்சாரி

சகர் அன்சாரி (Sahar Ansari), TI ( உருது : سحر انصاری ) (பிறப்பு: 27 டிசம்பர் 1939, அவுரங்காபாத், மகாராட்டிரா )   உருது மொழி கவிஞர் மற்றும் பாக்கித்தானின் கராச்சியைச் சேர்ந்த மொழியியலாளர் ஆவார்.   கராச்சி பல்கலைக்கழகத்தில் உருது துறையின் பேராசிரியராகவும் தலைவராகவும் தொடர்ந்து பணியாற்றினார். 

சகருக்கு 2006 ஆம் ஆண்டு பாக்கித்தான் அரசால் தம்கா-இ-இம்தியாசு என்ற விருது வழங்கப்பட்டது.

சர்ச்சை 
2018 ஆம் ஆண்டு கராச்சி பல்கலைக்கழகத்தின் சக பெண் பேராசிரியரை பாலியல் ரீதியாக துன்புறுத்தியதாக அன்சாரி குற்றம் சாட்டப்பட்டார். கூறப்படும் துன்புறுத்தல் சம்பவம் இரண்டு ஆண்டுகளுக்கு முன்பு நிகழ்ந்தது. மேலும் அதன் பின்னர் இரண்டு குழுக்களின் விசாரணையில் உள்ளது.

மேற்கோள்கள்

வெளி இணைப்புகள் 

 Archive.org இல் சஹர் அன்சாரி
 Mushaira.org இல் சஹர் அன்சாரி

1939 பிறப்புகள்
வாழும் நபர்கள்
உருதுக் கவிஞர்கள்
யூசுப்கான் முகமத்கான் பதான்

யூசுப்கான் முகமத்கான் பதான் (Yusufkhan Mohamadkhan Pathan) மராட்டிய துறவிகள் பற்றிய அதிகாரி ஆவார். இவர் 1930 ஆம் ஆண்டு மார்ச் மாதம் 1 ஆம் தேதியன்று பிறந்தார். இவர் இந்திய நாட்டின் மகாராட்டிரம் மாநிலத்தின் அவுரங்காபாத்நகரில் உள்ள மராத்வாடா பல்கலைக்கழகத்தில் துறைகளின் தலைவராக இருந்துள்ளார்.  2007 ஆம் ஆண்டில், இலக்கியம் மற்றும் கல்வியில் சிறந்து விளங்குவதற்காக இந்திய அரசிடமிருந்து பத்மசிறீ விருதைப் பெற்றார்.  ஓகான்லோன் பௌசாகெபஞ்சி பக்கரின் ஆசிரியராக இவரை மேற்கோள் காட்டுகிறார்.  தேசுபாண்டே இவரை சபாசத் பகரின் ஆசிரியராகக் குறிப்பிடுகிறார்.

மேற்கோள்கள் 

இலக்கியம் மற்றும் கல்வியில் பத்மசிறீ விருது பெற்றவர்கள்
வாழும் நபர்கள்
1930 பிறப்புகள்
மராத்தி எழுத்தாளர்கள்
மேடோ யோகா

மேடோ யோகா (Medo Yhokha) இந்திய நாட்டின் அரசியல்வாதி ஆவார். இவர் தெற்கு அங்கமி-1 சட்டமன்ற தொகுதியில் இருந்து நாகாலாந்து சட்டமன்ற உறுப்பினராகவும், மற்றும் நாகாலாந்து முதலமைச்சரின் ஆலோசகராகவும் பணியாற்றுகிறார்.

தனிப்பட்ட வாழ்க்கை 
இவர் 1977 ஆம் ஆண்டு மே மாதம் 16 ஆம் தேதியன்று கோகிமா மாவட்டத்தில் உள்ள கிக்வேமாவில் பிறந்தார். 1966 ஆம் ஆண்டு டெட்சோ கல்லூரியில் பல்கலைக்கழகக் கல்வியையும், சில்லாங்கில் உள்ள செயின்ட் எட்மண்ட் கல்லூரியில் வரலாற்றில் இளங்கலைப் பட்டத்தையும், நார்த் ஈசுடர்ன் கில் பல்கலைக்கழகத்தில் வரலாற்றில் முதுகலைப் பட்டத்தையும் பெற்றார்.

மேற்கோள்கள் 

வாழும் நபர்கள்
1977 பிறப்புகள்
நாகாலாந்து அரசியல்வாதிகள்
மேகவதி சுகர்ணோபுத்திரி

மேகவதி சுகர்ணோபுத்திரி (Diah Permata Megawati Setiawati Soekarnoputri) (பிறப்பு:23 சனவரி 1947), இவர் 23 சூலை 2001 முதல் 20 அக்டோபர் 2004 முடிய இந்தோனேசியாவின் 5வது குடியரசுத் தலைவராகவும், நாட்டின் முதல் பெண் குடியரசுத் தலைவராகவும் இருந்தவர். முன்னர் இவர்  இந்தோனேசியாவின்  குடியரசுத் தலைவராக  21 அக்டோபர் 1999
முதல் 23 சூலை 2001 முடிய பதவி வகித்தார். இவர் போராட்டத்திற்கான இந்தோனேசியா ஜனநாயகக் கட்சியின் தலைவரும் ஆவார். இவரது தந்தை சுகர்ணோ இந்தோனேசியாவின் முதல் குடியரசுத் தலைவராக 18 ஆகத்து 1945 முதல் 12 மார்ச்சு 1967 வரை பதவி வகித்தார்.

இதனையும் காண்க
 இந்தோனேசியக் குடியரசுத் தலைவர்
 இந்தோனேசியக் குடியரசுத் தலைவர்களின் பட்டியல்

மேற்கோள்கள்

1947 பிறப்புகள் 
வாழும் நபர்கள் 
இந்தோனேசிய குடியரசுத் தலைவர்கள்
இந்தோனேசிய அரசியல்வாதிகள்
இந்தோனேசிய ஜனநாயகக் கட்சி போராட்ட அரசியல்வாதிகள்
2024 இந்தோனேசியக் குடியரசுத் தலைவர் தேர்தல்

2024 இந்தோனேசியக் குடியரசுத் தலைவர் தேர்தல் (2024 Indonesian presidential election), இந்தோனேசியா நாட்டின் 2024 - 2029 பதவிக் காலத்திற்கான  குடியரசுத் தலைவர் மற்றும் துணைக் குடியரசுத் தலைவரை வாக்காளர்களள் நேரடித் தேர்தல் மூலம் தேர்வு செய்யப்பட்டனர். இத்தேர்தல் 14 பிப்ரவரி 2024 (புதன் கிழமை) அன்று நடைபெற்றது. இத்தேர்தலை இந்தோனேசியாவின் தேர்தல் ஆணையம் தலைமையில் நடத்தப்பட்டது.  இந்தோனேசியா அரசியலமைப்புச் சட்டத்தின்படி, இரண்டு முறை குடியரசுத் தலைவர்  பதவி வகித்த ஜோக்கோ விடோடோ  இத்தேர்தலில் போட்டியிட முடியாது.   இத்தேர்தல் முடிவில் பிரபோவோ சுபியாந்தோ குடியரசுத் தலைவராக தேர்ந்தெடுக்கப்பட்டார்.

குடியரசுத் தலைவர் மற்றும் துணை குடியரசுத் தலைவர் பதவிகளுக்கான தேர்தல், 2024 இந்தோனேசிய பொதுத் தேர்தலுடன் சேர்த்து இந்தோனேசியா முழுவதும் 14 பிப்ரவரி 2024 அன்று  நடைபெற்றது.   பொதுத் தேர்தலில் நாடாளுமன்ற பிரதிநிதிகள் சபை உறுப்பினர்கள் மற்றும் மாகாண சட்டமன்ற உறுப்பினர்கள் மக்களால் நேரடியாக தேர்தல் மூலம் தேர்ந்தெடுக்கப்பட்டனர். குடியரசுத் தலைவர் தேர்தல் முடிவில் பிரபோவோ சுபியாந்தோ குடியரசுத் தலைவராக தேர்ந்தெடுக்கப்பட்டார்.

குடியரசுத் தலைவர் பதவிக்கான வேட்பாளர்கள்
உலகின் மூன்றாவது பெரிய ஜனநாயக நாடான இந்தோனேசியா நாட்டின் குடியரசுத் தலைவர் மற்றும் துணைக் குடியரசுத் தலைவர் தேர்தலில் மூன்று கூட்டணிக் கட்சிகளின் 3 வேட்பாளர்கள் போட்டியில் உள்ளனர். அவர்கள் வருமாறு: பிரபோவோ சுபியாந்தோ,  கஞ்சர் பிரனோவோ (Ganjar Pranowo) மற்றும் அனீஸ் பஸ்வேதன் (Anies Baswedan)

துணை குடியரசுத் தலைவர் பதவிக்கான வேட்பாளர்கள்
முஹைமின் இஸ்கந்தர்,  மஹ்ஃபுட் எம்.டி., மற்றும் ஜிப்ரான் ரகாபுமிங் ராகா ஆகியோர் துணை குடியரசுத் தலைவர் தேர்தலில் போட்டியிடுகின்றனர்.

தேர்தல் அட்டவணை

குடியரசுத் தலைவர் தேர்தலில் இழுபறி ஏற்படின் இரண்டாவது சுற்று தேர்தல் நடத்தப்படும்

வேட்பாளர்கள்

தேர்வு முடிவுகள்

இதனையும் காண்க
 இந்தோனேசியக் குடியரசுத் தலைவர்
 இந்தோனேசியக் குடியரசுத் தலைவர்களின் பட்டியல்
 இந்தோனேசியப் பொதுத் தேர்தல், 2024

அடிக்குறிப்புகள்

இந்தோனேசியா
2024 தேர்தல்கள்
இந்தோனேசிய அரசு
2-அசிட்டைல்பிரிடின்

2-அசிட்டைல்பிரிடின் (2-Acetylpyridine) CH3COC5H4N என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல்  சேர்மமாகும். இது ஒரு பிசுபிசுப்பான நிறமற்ற திரவமாகும். 2-அசிட்டைல்பிரிடின் ஒரு சுவையூட்டும் பொருளாகப் பரவலாகப் பயன்படுத்தப்படுகிறது. மால்ட்டு எனப்படும் முளைவிட்ட தானியத்தில் இது காணப்படுகிறது. மெயிலார்டு வினையின் மூலமாக 2-அசிட்டைல்பிரிடின் தயாரிக்கப்படுகிறது. ஓர் அமீனுடன் குறைக்கும் சர்க்கரையை வினைபுரியச் செய்யும் செயலுடன்   மெயிலார்டு வினை தொடங்குகிறது. இவ்வினையில் கிளைகோசைலமைன் உருவாகிறது.
சோள சுண்டல், பாப்கார்ன் மற்றும் பீர் ஆகியவற்றின் சுவைக்கு 2-அசிட்டைல்பிரிடின் பங்களிக்கிறது

தயாரிப்பு
கிரிக்கனார்டு வினைப்பொருளின் உதவியோடு 2-புரோமோபிரிடின் சேர்மத்தை அசைலேற்றம் செய்து
2-அசிட்டைல்பிரிடின் தயாரிக்கப்படுகிறது.

மேற்கோள்கள்

புற இணைப்புகள்
 The Good Scents Company
 ChemSpider

அரோமாட்டிக் கீட்டோன்கள்
2-பிரிடைல் சேர்மங்கள்
அராசியே

அராசியே (தாவர வகைப்பாட்டியல்:Araceae) என்பது பன்னாட்டு தாவரவியல் அமைப்பினர், ஏற்றுக்கொண்டு அறிவித்த,  தனித்துவமுள்ள தாவரக் குடும்பங்களில் ஒன்றாகும். இக்குடும்பத்தைக் கண்டறிந்த தாவரவியலாளர், சசு(Juss.) ஆவார். இங்கிலாந்திலுள்ள கியூ தாவரவியற் பூங்கா, இக்குடும்பத்தைக் குறித்து வெளியிட்ட, முதல் ஆவணக் குறிப்பும்,  ஆண்டும் வருமாறு: Gen. Pl. [Jussieu] 23. 1789 [4 Aug 1789] (1789)
APG IV அறிவித்த தாவக்குடும்பங்களில் ஒன்றாக இக்குடும்பம் இருக்கிறது.

இணைப்பெயர்கள்
இணைப்பெயர் என்பது ஒரு தாவரத்தின் முந்தைய வகைப்பாட்டின் பெயராக இருக்கலாம். தொடர்ந்து ஏற்படும் தாவரவியல் கண்டுபிடிப்பின் காரணமாக, இரு தாவரத்தின் பெயரை மாற்ற வேண்டிய சூழல் ஏற்படுகிறது. இப்பெயர்களை பேணுவதன் மூலம், குழப்பங்கள் தவிர்க்கப்படுகின்றன. இணைப்பெயர்கள்/வேறுபெயர்கள் என்பன இரு வகைப்படும். 1) ஒற்றைவகையது (Monotypic), 2) வேறுவகையது (Heterotypic). இதில் மொத்தம் 1 வேறு பெயர்கள் உள்ளன.

வேறுவகைய இணைப்பெயர்கள்
Lemnaceae 
இப்பேரினத்தாவரவியலாளர்: கியூ குறிப்பேடு:

இதன் பேரினங்கள்
இக்குடும்பத்தின் கீழ், 142 பேரினங்களை, பன்னாட்டு வகைப்பாட்டியலறிஞர் ஏற்றுக் கொண்டுள்ளனர்.

மேற்கோள்கள்

நீலகிரி உயிர்க்கோளக் காப்பகக் குடும்பங்கள்
தகவற்பெட்டி துப்புரவு தேவைப்படும் தாவரவியல் கட்டுரைகள்
மேற்கோள் பிழைகளுள்ள தாவரவியல் பக்கங்கள்
கலங்கரைவிளக்கம் மெற்றோ நிலையம்

கலங்கரைவிளக்கம் மெற்றோ நிலையம் (Lighthouse metro station) என்பது சென்னை மெட்ரோவின் இரண்டாம் கட்டத்தில் கட்டப்பட்டு வரும் மெட்ரோ ரயில் நிலையமாகும். இந்த நிலையம் சென்னை மெட்ரோவின் 4வது பாதையில் உள்ள 30 நிலையங்களில் ஒன்றாகும். இது இப்பாதையில் உள்ள 12 நிலத்தடி நிலையங்களில் ஒன்றாகும். இது கலங்கரை விளக்கம் மற்றும் பூந்தமல்லி புறவழிச்சாலை மெற்றோ இடையே உள்ள முனைய நிலையம் ஆகும். இந்த நிலையம் திருவல்லிக்கேணி, மயிலாப்பூர் மற்றும் சாந்தோம் பகுதிகளுக்குச் சேவையாற்றும் நிலையமாகும்.

வரலாறு 
நிலையத்தின் கட்டுமானம் 2021-ல் தொடங்கியது. ஆசிய வளர்ச்சி வங்கி மூலம் கட்டுமானப் பணிகள் மேற்கொள்ளப்படுகின்றன.

கட்டுமானம்

நிலையம் 
கலங்கரை விளக்கம் என்பது வழித்தடம் 4-ல் அமைந்துள்ள ஒரு நிலத்தடி மெற்றோ நிலையம். இது தரையிலிருந்து சுமார் 18 முதல் 20 மீட்டர் ஆழத்தில் கட்டப்படும். இது இராதாகிருஷ்ணன் சாலை மற்றும் காமராசர் சாலை சந்திப்பில், மெரினா கடற்கரையில் காந்தி சிலைக்குக் கீழே கட்டப்படுகிறது.

நிலைய அமைப்பு 
கலங்கரை விளக்கம் மெற்றோ நிலையத்திற்கு இரண்டு நுழைவாயில்கள் இருக்கும். அதில் ஒன்று கலங்கரை விளக்கத்திற்கு அருகில் இருக்கும்.

பயன்பாடு 
2025ஆம் ஆண்டில், பயன்பாட்டிற்கு வரும் கலங்கரைவிளக்கம் மெற்றோ நிலையத்தை தினமும் சுமார் 5,000 பேர் பயன்படுத்துவார்கள் என்று மதிப்பிடப்பட்டுள்ளது.

மேலும் பார்க்கவும் 
 சென்னை
 சென்னை மெட்ரோ நிலையங்களின் பட்டியல்
 சென்னையில் ரயில் நிலையங்கள்

மேற்கோள்கள்

வெளி இணைப்புகள் 

 

 நகர்ப்புற ரயில். நிகர - உலகில் உள்ள அனைத்து மெட்ரோ அமைப்புகளின் விளக்கங்கள், ஒவ்வொன்றும் அனைத்து நிலையங்களையும் காட்டும் திட்ட வரைபடத்துடன்.

சென்னையில் உள்ள தொடருந்து நிலையங்கள்
சென்னை மெட்ரோ நிலையங்கள்
சீரியம்(III) செலீனேட்டு

சீரியம்(III) செலீனேட்டு (Cerium(III) selenate) என்பது Ce2(SeO4)3 என்ற மூலக்கூற்று  வாய்ப்பாடு கொண்ட ஒரு கனிம வேதியியல் சேர்மமாகும்.  செலீனிக் அமிலமும் மற்றும் சீரியம்(III) கார்பனேட்டும் சேர்ந்து வினைபுரிவதன் மூலம் சீரியம்(III) செலீனேட்டு உருவாகிறது. கரைப்பானை ஆவியாக்கினால் படிகங்கள் வீழ்படிவாக்க் கிடைக்கின்றன. சீரியம்(III) செலினேட்டையும் சீசியம் செலினேட்டையும் நீரிய கரைசலில் கலந்து  பின்னர் ஆவியாக்கினால் இரட்டை உப்பான CsCe(SeO4)2·4H2O படிகங்களாக  உருவாகும்.

மேற்கோள்கள்

சீரியம் சேர்மங்கள்
செலீனேட்டுகள்
சீரியம்(IV) செலீனேட்டு

சீரியம்(IV) செலீனேட்டு (Cerium(IV) selenate) என்பது Ce(SeO4)2 என்ற மூலக்கூற்று  வாய்ப்பாடு கொண்ட ஒரு கனிம வேதியியல் சேர்மமாகும்.

தயாரிப்பு
சூடான செலீனிக் அமிலமும் சீரியம்(IV) ஐதராக்சைடும்  சேர்ந்து வினைபுரிவதன் மூலம் சீரியம்(IV) செலினேட்டு உருவாகிறது. உருவாகும் கரைசலை படிகமாக்கினால் சீரியம்(IV) செலீனேட்டின் நான்கு நீரேற்று உருவாகிறது.

பண்புகள்
Pbca என்ற இடக்குழுவில் a = 9.748 Å, b = 9.174 Å, and c = 13.740 Å என்ற அலகு செல் அளவுருக்களுடன் சீரியம்(IV) செலீனேட்டு படிகமாகிறது. 

சீரியம்(IV) செலீனேட்டு தண்ணீருக்கு வெளிப்படும் போது நீராற்பகுப்பு அடைகிறது. ஐதரசன் பெராக்சைடைப் பயன்படுத்தி மூவிணைதிற சீரியமாக இதைக் குறைக்கலாம்.

மேற்கோள்கள்

சீரியம் சேர்மங்கள்
செலீனேட்டுகள்
இவோன் ராபர்ட்சு

இவோன் ராபர்ட்சு ( Yvonne Roberts ) (பிறப்பு 1948) ஓர் ஆங்கில பத்திரிகையாளர் ஆவார்.

சுயசரிதை 
இவர் பக்கிங்காசையரில் உள்ள நியூபோர்ட் பேக்னெலில் பிறந்தார். இவரது சிறுவயதிலேயே இவரது குடும்பம்  மாட்ரிட்டுக்கு குடிபெயர்ந்தது. அங்கு இவர் தனது குழந்தைப் பருவம் முழுவதும் பல இடங்களில் வாழ்ந்தார்.  இவோன், 1967 மற்றும் 1969 க்கு இடையில் வார்விக் பல்கலைக்கழகத்தில் கல்வி கற்றார்.  வரலாற்றாசிரியர் இ. பி. தாம்சன் அவர்களிடமும் கல்வி கற்றார்.

தொழில் வாழ்க்கை 

1969 இல் நார்தாம்ப்டன் குரோனிக்கிள் &amp; எக்கோ  என்ற பத்திரிக்கை மூலம் பத்திரிகைத் துறையில் இவரது வாழ்க்கை தொடங்கியது. இது 1971 வரை வெளியீட்டில் இருந்தது.

இவோன், வீக்கெண்ட் வேர்ல்ட் (1972-77), தி லண்டன் ப்ரோகிராம் (1977-79) மற்றும் 1988 இலிருந்து  திஸ் வீக் போன்ற பத்திரிக்கைகளில் பணிபுரிந்தார். மேலும், சிலகாலமே வெளிவந்த நியூஸ் ஆன் சண்டே என்ற பத்திரிக்கையிலும்  பணிபுரிந்தார். மேலும் தி டைம்ஸ், ஈவினிங் ஸ்டாண்டர்ட், நியூ ஸ்டேட்ஸ்மேன் மற்றும் தி இன்டிபென்டன்ட் ஆகியவற்றிலும் பங்களித்துள்ளார். தான் முன்னணி எழுத்தாளராகப் பணியாற்றிய தி அப்சர்வர் என்ற நாளேடில் 1990 இல் சேர்ந்தார். .  இவோன் ராபர்ட்சு யங் அறக்கட்டளையின் மூத்த சக ஊழியர்.

குடும்பம்

பத்திரிகையாளர் ஜான் பில்கருடன் முன்னர் இருந்த உறவின் மூலம் இவருக்கு சோ பில்கர் (பிறப்பு 1984), என்ற மகள் பிறந்தார்.  பின்னர், இசுடீவன் இசுகாட் என்பவருடனான திருமணம் மூலம் கிரேஸசு இசுகாட் என்ற மகள் பிறந்தார். இவரது கணவர் பல ஆண்டுகளாக பிபிசியின் பனோரமாவில் தயாரிப்பாளராக இருந்தார். 2016-17 இல், இவர் சசெக்சு பல்கலைக்கழகத்தில்  முதல் அரசியல் எழுத்தாளராக இருந்தார்.

மேற்கோள்கள் 

பிரித்தானிய ஊடகவியலாளர்கள்
வாழும் நபர்கள்
1948 பிறப்புகள்
சோ பில்கர்

சோ பில்கர் (Zoe Pilger ) (பிறப்பு 1984) ஓர் ஆங்கில எழுத்தாளரும் மற்றும் கலை விமர்சகரும் ஆவார். இவரது முதல் புதினமான ஈட் மை ஹார்ட் அவுட், பெட்டி திசாசுக் விருதையும் சோமர்செட் மாம் விருதையும் வென்றது.

ஆரம்ப வாழ்க்கை மற்றும் தொழில் 
பத்திரிக்கையாளர்களான ஜான் பில்கர் மற்றும் இவோன் ராபர்ட்சு ஆகியோரின் மகளான, கேம்பிரிச்சுப் பல்கலைக்கழகத்தில் சமூகம் மற்றும் அரசியல் அறிவியல் படித்தார். இவர் இலண்டன் பல்கலைக்கழகத்தின் ஒப்பீட்டு இலக்கியத்தில் முதுகலை பட்டமும் பெற்றார்.

சோ பில்கர் ஜனவரி 2012 முதல் 2016 வரை தி இன்டிபென்டன்ட் என்ற பிரிட்டன் செய்தித்தாளின் கலை விமர்சகராக இருந்தார். இவரது முதல் புதினமான ஈட் மை ஹார்ட் அவுட், 2014 இல் சர்ப்பண்ட்ஸ் டெயில் வெளியிட்டது. இது நவீன காதல் பற்றிய பின்நவீன பெண்ணிய நையாண்டி என்று விவரிக்கப்பட்டுள்ளது. தனது 23 வயதில்  தனக்கு அறிமுகமில்லாத கடலோர நகரத்தில் வாழ்ந்த காலத்தில் இது உருவாக்கப்பட்டது.

இவர் பெண் கலைஞர்களின் படைப்புகளில் காதல் மற்றும் பாலியலில் துன்பத்தை ஏற்படுத்தி இன்பம் அடைதல் குறித்து ஆராய்ச்சி செய்து முனைவர் பட்டம் பெற்றார். பில்கர் தற்போது இலண்டனில் வசிக்கிறார்.

மேற்கோள்கள் 

வாழும் நபர்கள்
1984 பிறப்புகள்
பிரித்தானிய எழுத்தாளர்கள்
எர்பியம்(III) செலீனேட்டு

எர்பியம்(III) செலீனேட்டு (Erbium(III) selenate) என்பது Er2(SeO4)3 என்ற மூலக்கூற்று  வாய்ப்பாடு கொண்ட ஒரு கனிம வேதியியல் சேர்மமாகும். ஒரு நீரிலியாக அல்லது எண்ணீரேற்றாக இச் சேர்மம் காணப்படுகிறது.

தயாரிப்பு
செலீனிக் அமிலத்தில் எர்பியம் ஆக்சைடை கரைக்கும் போது இக்கரைசலில் இருந்து ஒற்றைச்சரிவச்சு எர்பியம்(III) செலீனேட்டு எண்ணீரேற்று படிகமாகிறது.:

பண்புகள்
எர்பியம்(III) செலீனேட்டு எண்ணீரேற்று முதலில் வெப்பமாக்குவதன் மூலம் நீரிழப்பு செய்யப்பட்டு நீரிலி வடிவம் பெறப்படுகிறது. தொடர்ந்து மேலும் சூடாக்கினால் எர்பியம் செலீனைட்டும் இறுதியாக எர்பியம்(III) ஆக்சைடும் கிடைக்கின்றன.

நீரிய கரைசலில் K3Er(SeO4)3·nH2O மற்றும்  NH4Er(SeO4)2·3H2O, ஆகிய இரட்டை உப்புகளையும் இது உருவாக்கும்.

மேற்கோள்கள்

எர்பியம் சேர்மங்கள்
செலீனேட்டுகள்
அபீசு கொரியானா

அபீசு கொரியானா (தாவர வகைப்பாட்டியல்: Abies koreana,    , குசாங் நாமு ), கொரிய ஃபிர்,  யேயு தீவு உட்பட தென் கொரியாவின் உயரமான மலைகளுக்குச் சொந்தமான ஒரு வகை தேவதாரு மரம் ஆகும். இது  உயரத்தில் வளரும். இது அதிக மழைப்பொழிவு, குளிர், ஈரப்பதமான கோடை,  கடுமையான குளிர்கால பனிப்பொழிவு கொண்ட மிதவெப்ப மழைக்காடுகளில் வளரும் இயல்புடையதாகும்.

வளரியல்புகள்
இது  உயரம் வரை வளரும் தன்மை கொண்டது. இது சிறிய,  நடுத்தர அளவிலான பசுமையான ஊசியிலை மரவகையாகும். இது  வரையிலான தண்டு விட்டம் கொண்டு சிறியதாகவும், சில  வேளைகளில் மரக் கோட்டுப் புதர் செடியாகவும் இருக்கும். பட்டை பிசின் கொப்புளங்களுடன் மென்மையாகவும், சாம்பல்-பழுப்பு நிறமாகவும் இருக்கும். இலைகள் ஊசி போன்ற தட்டையானது,  நீளம்   அகலம்  தடிமன், மேலே பளபளப்பான அடர் பச்சை , கீழே இரண்டு பரந்த, தெளிவான வெள்ளை நிற ஸ்டோமாட்டா பட்டைகளும்,  நுனியில் சிறிது  சுழித்தும்  இருக்கும். இலையின் அமைப்பு சுருளின் மீது சுழலாக இருக்கும், ஆனால் ஒவ்வொரு இலையும் அடிவாரத்தில் மாறி மாறி முறுக்கப்பட்டு, அவை பெரும்பாலும்  துளிரின் இருபுறமும் மேலேயும் கீழேயும் அமைய, துளிருக்குக் கீழே குறைவான முறுக்கு இருக்கும். தளிர்கள் முதலில் பச்சை-சாம்பலாகவும், முதிர்ச்சியடைந்த பின் இளஞ்சிவப்பு-சாம்பலாகவும், சிதறிய நுண்ணிய பூப்புடன் இருக்கும். கூம்புகள் நீளம்  ஆகும்;  அகலம்  ஆகும். இவை முதிர்ச்சிக்கு முன் பரந்த, அடர் ஊதா-நீலத்தில் அமையும்; செதில்கள் நீளமாக, பச்சை அல்லது மஞ்சள் நிறத்தில் இருக்கும், மேலும் மூடிய கூம்பில் உள்ள செதில்களுக்கு இடையே வெளிப்படும். பொலன்(மகரந்தச்) சேர்க்கைக்கு சுமார் 5-6 மாதங்களுக்குப் பிறகு கூம்புகள் முதிர்ச்சியடையும் போது இறக்கைகள் கொண்ட விதைகள் வெளியிடப்படும்.

பயிரீடு 
மிதவெப்பக் காலநிலையில் பூங்காக்கள்,  தோட்டங்களில் வளரும் இந்தக் கொரியத் தேவதாரு  மிகவும் பரவலாக வழக்கில் உள்ள  அலங்கார தாவரமாகும். இது அதன் பசுமைக்காக வளர்க்கப்படுகிறது, ஆனால் இளம் மரங்களில் கூட  மட்டுமே அதிக கூம்பு  ஆக்கத்துக்காக வளர்க்கப்படுகிறது. பின்வருபவை  அரசு தோட்டக்கலைக் கழகத்தின்  தோட்டத் தகைமை விருதைப் பெற்றுள்ளன:

 ஏ. கொரியனா  (≥ 12 மீ)
 ஏ. கொரியனா 'சிசு'  (0.5–1 மீ)
 ஏ. கொரியனா 'கோகவுட்டின் ஐஸ் பிரேக்கர்'  (0.5–1 மீ)
 ஏ. கொரியானா 'சில்பர்லாக்'  (2.5–4 மீ)

வாழ்விடம் 
தென் கொரியாவின் யேயு தீவில் உள்ள கலாசன் மலையில், காட்டுக் கொரியத் தேவதாருவின் மிகப்பெரிய அளவில் வளர்க்கப் படுகிறது.

பயன் 
கொரியத் தேவதாரு கிறிஸ்துமஸ் மரமாகவும் பயன்படுத்தப்படுகிறது.

காட்சியகம்

மேற்கோள்கள்

வெளி இணைப்புகள் 

 

பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
அருகிய தாவரங்கள்
ஓல்மியம்(III) செலீனேட்டு

ஓல்மியம்(III) செலீனேட்டு (Holmium(III) selenate) என்பது Ho2(SeO4)3 என்ற மூலக்கூற்று  வாய்ப்பாடு கொண்ட ஒரு கனிம வேதியியல் சேர்மமாகும். ஒரு நீரிலியாக அல்லது எண்ணீரேற்றாக இச் சேர்மம் காணப்படுகிறது.

தயாரிப்பு
செலீனிக் அமிலத்தில் ஓல்மியம்(III) ஆக்சைடை கரைத்து விளைபொருளை ஆவியாக்கி படிகமாக்கினால் ஓல்மியம்(III) செலீனேட்டு உருவாகும். K3Ho(SeO4)3·nH2O,[2] NH4Ho(SeO4)2·3H2O[3] மற்றும் CH3NH3Ho(SeO4)2·5H2O போன்ற அணைவு உப்புகளைப் பெற கரைசலில் உள்ள் மற்ற செலினேட்டுகளுடன் இணைந்து படிகமாக்குகிறது.

மேற்கோள்கள்

ஓல்மியம் சேர்மங்கள்
செலீனேட்டுகள்
முனைய வட்டணை

ஒரு முனைய வட்டணை (polar orbit) என்பது, ஒரு செயற்கைக்கோள் சுற்றும் வான்பொருளின் இரு முனைகளுக்கும் மேலே அல்லது கிட்டத்தட்ட மேலே  (பொதுவாக புவி போன்ற ஒரு கோள், ஆனால் நிலா அல்லது சூரியன் போன்ற மற்றொரு வான்பொருளாக அமையலாம்) ஒவ்வொரு சுழற்சியிலும் செல்லும் வட்டணையாகும். இது வான்பொருள் நடுவரைக்குச்  சுமார் 60-90 பாகை சாய்வைக் கொண்டிருக்கும். 

முனைய வ்ட்டணையில் செயற்கைக்கோள்களைச் செலுத்துவதற்கு, அதே உயரத்தில் உள்ள புவிநடுவரைக்கு அருகில் உள்ள வட்டணையை விட, கொடுக்கப்பட்ட  ஏந்துசுமையைக் கொடுக்கப்பட்ட உயரத்திற்கு செலுத்த, ஒரு பெரிய ஏவுகணை தேவைப்படுகிறது, ஏனெனில் அது புவியின் சுழற்சி வேகத்தைப் பயன்படுத்திக் கொள்ள முடியாது. ஏவுதளத்தின் இருப்பிடம், முனைய வட்டணையின் சாய்வு ஆகியவற்றைப் பொறுத்து, ஏவுர்தி 460 மீ/நொ வேகத்தில் டெல்டா-வி ஆற்றலை இழக்க நேரிடும்.  தாழ் புவி வட்டணையை அடையவே தோராயமாக 5% டெல்டா-வி ஆற்றல் தேவைப்படுகிறது.

பயன்பாடு 
முனைய வட்டணைகள் புவி-படம்பிடிக்க, உளவுச் செயற்கைக்கோள்கள்,  சில வானிலை செயற்கைக்கோள்களுக்குப் பயன்படுகின்றன.  இரிடியம் செயற்கைக்கோள் விண்மீன் தொலைத்தொடர்பு சேவைகளை வழங்க முனைய  வட்டணையைப் பயன்படுத்துகிறது.

அருகிலுள்ள துருவ சுற்றுப்பாதை செயற்கைக்கோள்கள் பொதுவாக சூரிய-ஒத்தியங்கும் வட்டணையைத் தேர்ந்தெடுக்கின்றன, அங்கு ஒவ்வொரு அடுத்தடுத்த வட்டணைக்  கடந்த நாளின் அதே உள்ளூர் நேரத்தில் நிகழ்கிறது. தொலையுணர்தல் போன்ற சில பயன்பாடுகளுக்கு, காலப்போக்கில் ஏற்படும் மாற்றங்கள் உள்ளூர் நேர மாற்றங்களால் மாற்றப்படாமல் இருப்பது   இன்றியமையாதது. கொடுக்கப்பட்ட கடப்பில் அதே உள்ளூர் நேரத்தை வைத்திருப்பதற்கு, வட்டணக் காலம்  குறுகியதாக இருக்க வேண்டும், இதற்குத் தாழ் வட்டணை தேவைப்படுகிறது. இருப்பினும், வளிமண்டலத்திலிருந்தான இழுவை காரணமாக மிகத் தாழ்  வட்டணைகள் விரைவாக சிதைகின்றன . பொதுவாக பயன்படுத்தப்படும் உயரங்கள் 700 முதல் 800 கிமீ வரை இருக்கும்.  இந்நிலை சுமார் 100  மணித்துளிகள் வட்டணைக் காலத்தை உருவாக்குகிறது. சூரியன் பக்கத்தில் உள்ள அரை வட்டணை நேரம் 50 மணித்துளிகளை மட்டுமே எடுக்கும்.

ஆண்டு முழுவதும் புவி சூரியனைச் சுற்றி வருவதால், சூரிய ஒத்தியங்கும் வட்டணையைத் தக்கவைக்க, வட்டணை புவியை அதே விகிதத்தில் சுற்றி வர வேண்டும் (செயற்கைக்கோள் முனைகள் மீது நேரடியாகச் சென்றால் இது சாத்தியமில்லை). புவியின்   நடுவரைப்  புடைப்பின் காரணமாக, ஒரு சிறிய கோணத்தில் சாய்ந்திருக்கும். வட்டணை திருக்கத்துக்கு  ஆட்படுவதால் தலையாட்டத்தை ஏற்படுத்துகிறது. முனையிலிருந்து சுமார் 8° கோணம்,  100 மணித்துளி வட்டணைக்காலத் தலையாட்டத்தை உருவாக்குகிறது.

மேலும் காண்க 

 வட்டணைகளின் பட்டியல்
 மோல்னியா வட்டணை
 முனைப் பகுதி வட்டனை
 வாண்டன்பெர்க் விமானப்படை தளம், முனைய  வட்டணைகளுக்கான அமெரிக்க முதன்மை ஏவுதளம்

மேற்கோள்கள்

வெளி இணைப்புகள் 

 வட்டணை இயக்கவியல் (ஏவூர்தி,  விண்வெளி தொழில்நுட்பம்)
காணொளிக் கோப்பு உள்ள கட்டுரைகள்
புவியின் சுற்றுப்பாதைகள்
ஈயம்(II) செலீனேட்டு

ஈயம்(II) செலீனேட்டு (Lead(II) selenate) என்பது PbSeO4 என்ற மூலக்கூற்று  வாய்ப்பாடு கொண்ட ஒரு கனிம வேதியியல் சேர்மமாகும்.

தயாரிப்பு
ஐதரசன் பெராக்சைடுடன் ஈயம்(II,IV) ஆக்சைடு மற்றும் செலீனியம் டையாக்சைடு ஆகியவற்றின் கலவையை வினைபுரியச் செய்தால்  ஈயம்(II) செலீனேட்டைப் பெறலாம். ஈயம்(II) செலீனேட்டு தண்ணீரில் மிகச் சிறிதளவு கரையும். வீழ்படிவாகவும் இது கிடைக்கும்.

  +  → ↓

மேற்கோள்கள்

ஈயம்(II) சேர்மங்கள்
செலீனேட்டுகள்
நிக்கல்(II) செலீனேட்டு

நிக்கல்(II) செலீனேட்டு (Nickel(II) selenate) என்பது NiSeO4 என்ற மூலக்கூற்று  வாய்ப்பாடு கொண்ட ஒரு கனிம வேதியியல் சேர்மமாகும். நிக்கலின் செலீனேட்டு உப்பாக இது கருதப்படுகிறது.

தயாரிப்பு
செலீனிக்கு அமிலத்துடன் நிக்கல்(II) கார்பனேட்டைச் சேர்த்து வினைபுரியச் செய்தால் நிக்கல்(II) செலீனேட்டு உருவாகும்.

பண்புகள்
நிக்கல்(II) செலினேட்டு அறுநீரேற்று பச்சை நிற திண்மப் பொருளாகும். P41212 (எண். 92) என்ற இடக்குழுவில் இது நாற்கோண வடிவத்தில் படிகமாகியிருக்கும். 100 ° செல்சியசு வெப்பநிலையில் நிக்கல்(II) செலீனேட்டு மெதுவாக நீர் மூலக்கூறை இழந்து P21/n (எண். 14) என்ற இடக்குழுவில் நான்கு நீரேற்றாக மாறுகிறது. 510 பாகை செல்சியசு வெப்பநிலையில், நிக்கல்(II) செலினேட்டு நேரடியாக நிக்கல் செலினைட்டாக சிதைகிறது. இது மேலும் சூடாக்கும்போது நிக்கல் ஆக்சைடு மற்றும் செலினியம் டையாக்சைடாக சிதைகிறது

நிக்கல்(II) செலீனேட்டும் பொட்டாசியம் செலீனேட்டும் சேர்க்கப்பட்டு குளிர்வித்து சூடான் நீரிய கரைசலில் படிகமாக்கினால் நீப்-பச்சை நிற [Ni(H2O)6](SeO4)2. உருவாகும்.

மேற்கோள்கள்

நிக்கல் சேர்மங்கள்
செலீனேட்டுகள்
வால்டர் மிகுலா

வால்டர் மிகுலா (Walter Migula, 23 சூன் 1938 – 4 நவம்பர் 1863) ஒரு செருமானியத் தாவரவியலாளர் ஆவார். இவர் புருசியாவில் உள்ள சைரோவா கிராமத்தில் பிறந்தார் (தற்போது இது  போலந்து நாட்டுப் பகுதி). இவர் 1938 ஆண்டு செருமனியில், ஐசனா என்ற நகரில் இயற்கை எய்தினார். 

1890 ஆம் ஆண்டு முதல் இவர் கார்ல்ஸ்ரூ தொழில்நுட்ப நிறுவனத்தின் தாவரவியல் துறையில் பல ஆண்டுகளாக பேராசிரியராக பணியாற்றினார். மேலும் அந்த நிறுவனத்தில் உணவு ஆராய்ச்சி, தாவரவியல் ஆராய்ச்சி மற்றும் பாக்டீரியா ஆராய்ச்சிகளில் ஈடுபட்டு வந்தார்.இவர் ஐசனா நகரில் தாவரவியல் ஆராய்ச்சி கல்வியியல் நிறுவனத்தில் பேராசிரியராகவும் பணியாற்றினார்.

மேற்கோள்கள்

1863 பிறப்புகள்
1938 இறப்புகள்
செருமானியத் தாவரவியலாளர்கள்
அபிசு யுவான்போசானென்சிசு

அபிசு யுவான்போசானென்சிசு (தாவர வகைப்பாட்டியல்: Abies yuanbaoshanensis) பினாசியே(Pinaceae).  இது சீனாவிலுள்ள,  குவாங்ஷி மாகாணத்தில் காணப்படுகின்ற மரமாகும். மேலும், சீனாவின் மிக அருகிய தாவரங்களில் ஒன்றாகும். இதன் மரக்கன்றுகளோடு சேர்த்து, எண்ணிக்கையில் மொத்தமே 700 மரங்களே உள்ளன.

மேற்கோள்கள்

மிக அருகிய ஆசியத் தாவரங்கள்
தாவரவியல் பெயருடையக் கட்டுரைகள்
சத்தியா ஸ்டுடியோஸ்

சத்யா ஸ்டுடியோஸ், (முன்பு நெப்டியூன் ஸ்டுடியோஸ் என்று அழைக்கப்பட்டது) என்பது  தமிழ்நாட்டின் சென்னையில் உள்ள ஒரு இந்திய திரைப்பட படப்பிடிப்பு வளாகம் ஆகும். இது மிகவும் பழமையான திரைப்பட படப்பிடிப்பு வளாகங்களில் ஒன்றாகும். இது முன்பு "நெப்டியூன் ஸ்டுடியோ" என்று அழைக்கப்பட்டது. இந்தப் படப்பிடிப்பு வளாகத்தை முன்னாள் நடிகரும், தமிழ்நாட்டின் மறைந்த முதலமைச்சருமான ம. கோ. இராமச்சந்திரன் வாங்கினார்.  பின்னர் அதை சத்யா ஸ்டுடியோஸ் என்று பெயர் மாற்றினார்.

வரலாறு

லலிதா சினிடோன் மற்றும் நேஷனல் தியேட்டர்ஸ் லிமிடெட் ஆக 
முதலில் சி. வி. ராமன் என்பவரால்  தொடங்கப்பட்டது. அவர் ஆற்காடு நவாப்பிடமிருந்து சுமார் 25 ஏக்கர் நிலத்தை குத்தகைக்கு எடுத்தார்.  இந்த சொத்து அடையாறில் வடக்கே பசுமைவழிச் சாலை, தெற்கே அடையாறு ஆறு, புரூடி கோட்டையகத்தை எல்லைகளாக கொண்டிருந்தது.

ரூ. 150 மாத வாடகையில் எடுக்கபட்ட இந்த இடத்தில்  'லலிதா சினிடோன்' படப்பிடிப்பு வளாகத்தை நிறுவுவது நோக்கமாக கொண்டது. இருப்பினும், தயாரிப்பு நிறுவனம் நிதி சிக்கல்களை எதிர்கொண்டது. மேலும் எந்த திரைப்படத்தையும் தயாரிக்கவும் இல்லை. இதையடுத்து, காசி செட்டியார் மற்றும் ஆர். பிரகாஷ் ஆகியோரை பங்குதாரர்களாக கொண்டு சி. வி. இராமன் புதிதாக நிறுவிய  'நேஷனல் தியேட்டர்ஸ் லிமிடெட்' என்ற நிறுவனத்தின் வசம் வளாகம் மாறியது. 1932 ஆம் ஆண்டு ஆர். பிரகாஷ் இயக்கிய `விஷ்ணு லீலா' என்ற ஊமைப் படம்தான் ஸ்டுடியோவிலிருந்து வெளிவந்த முதல் படம். பின்னர் என்.டி.எல். நிறுவனமும் பிரச்சனைகளில் மூழ்கியது. சி.வி  இராமன் மற்றொரு தயாரிப்பு நிறுவனமான "மீனாட்சி சினிடோன்" ஐ இதே வளாகத்தின் ஒரு பகுதியில் தொடங்கினார்.

மீனாட்சி சினிடோனாக 
மீனாட்சி சினிடோன் சி. வி. ராமனால் பிரபல இந்திய தொழிலதிபரும், கொடையாளருமான  அழகப்ப செட்டியாருடன் துவக்கப்பட்டது. 1930 களில் ஊமைத் திரைப்பட சகாப்தத்தில் நெப்டியூன் ஸ்டுடியோவை நிறுவிய பிரபல திரைப்பட தயாரிப்பாளர் கே. சுப்ரமணியம் இந்த இடத்தை வாங்கினார். அவரின் மற்றொரு திட்டத்தில் பிற இயங்குபட தயாரிப்பாளர்களும் இணைகி்ன்றனர். அது எஸ். எஸ். வாசனின் கீழ் ஜெமினி ஸ்டுடியோவாக பிற்காலத்தில் மாறியது. 1934 ஆம் ஆண்டில், ஸ்டுடியோவானது தமிழ் பேசும் படமான "பவளக்கொடி"யை வெளியிட்டது. அதில் தென்னிந்தியாவின் முதல் உச்ச நட்சசத்திரமான எம். கே. தியாகராஜ பாகவதர் மற்றும் அதன் இயக்குனராக மாறிய திரைப்படத் தயாரிப்பாளரான கே. சுப்பிரமணியம் மற்றும் நட்சத்திர நடிகை எஸ்.டி.சுப்புலட்சுமி ஆகியோரின் அறிமுகமாயினர்.

ஜூபிடர் பிக்சர்சின் கீழ்

சத்யா ஸ்டுடியோவாக 
நெப்டியூன் ஸ்டுடியோஸ் பின்னர் ம. கோ. இராமச்சந்திரன் குடும்பத்தால் வாங்கப்பட்டது. அவர் அதை சத்யா ஸ்டுடியோஸ் பிரைவேட் லிமிடெட் என்று பெயர் மாற்றினார். இப்போது இங்கு டாக்டர் எம்ஜிஆர் ஜானகி மகளிர் கலை மற்றும் அறிவியல் கல்லூரி என்ற பெயரில் பெண்களுக்கான கல்லூரி செயல்பட்டு வருகிறது.

மேற்கோள்கள்

வெளி இணைப்புகள் 
 The Hindu : Studios — the scene of action
 The Hindu : Fascinating journey to fame
சென்னையில் உள்ள திரைப்படத் தயாரிப்பு நிறுவனங்கள்
லீலா ராம்

லீலா ராம் (Leela Ram)  இந்தியாவைச் சேர்ந்த ஓர் அரசியல்வாதியாவார். 1961 ஆம் ஆண்டு ஏப்ரல் மாதம் 20 ஆம் தேதியன்று இவர் பிறந்தார்.2019 ஆம் ஆண்டு நடைபெற்ற அரியானா சட்டமன்றத் தேர்தலில் கைத்தல் தொகுதியில் போட்டியிட்டு இவர் தேர்ந்தெடுக்கப்பட்டார்.  14 ஆவது மற்றும் 10 ஆவது அரியானா சட்டமன்றங்களில் லீலா ராம் சட்டமன்ற உறுப்பினராக  பணியாற்றினார்.

தனிப்பட்ட வாழ்க்கை 
லீலா ராம் 1961 ஆம் ஆண்டு ஏப்ரல் மாதம்  20 ஆம் தேதி அரியானாவின் கைத்தல் மாவட்டத்தில் உள்ள குல்தரன் தாலுக்கா உச்சானா கிராமத்தில் இயந்து ராமுக்கு மகனாகப் பிறந்தார்.   முதுகலை பட்டதாரியான இவர்  1985 ஆம் ஆண்டில்  குருசேத்ரா பல்கலைக்கழகத்தில் அரசியல் அறிவியலில் முதுகலைப் பட்டம் பெற்றார்   பல்பீர் கவுர் என்ற பெண்ணை திருமணம் செய்து கொண்டார். தம்பதியருக்கு  ஒரு மகள் உள்ளார்.

அரசியல் வாழ்க்கை 
லீலா ராம் 2000 முதல் 2005 ஆம் ஆண்டு வரை இந்திய தேசிய லோக்தள கட்சி வேட்பாளராக கைத்தல் தொகுதியில் இருந்து தேர்ந்தெடுக்கப்பட்டு அரியானா சட்டமன்றத்தில் சட்டமன்ற உறுப்பினராக பணியாற்றினார்  பின்னர் 2014 ஆம் ஆண்டில் பாரதிய சனதா கட்சியில் சேர்ந்தார்  

2019  ஆம் ஆண்டு நடைபெற்ற அரியானா சட்டப் பேரவைத் தேர்தலில், இவர் கைத்தல் தொகுதியில் பாரதிய சனதா கட்சி  வேட்பாளராக வெற்றி பெற்றார், இரண்டு முறை வெற்றி பெற்ற இந்திய தேசிய காங்கிரசு கட்சியின் இரன்தீப் சிங் சுர்ச்சேவாலாவை 530 வாக்குகள் வித்தியாசத்தில் தோற்கடித்து மீண்டும் தேர்ந்தெடுக்கப்பட்டார்.

மேற்கோள்கள் 

வாழும் நபர்கள்
1961 பிறப்புகள்
அரியானா அரசியல்வாதிகள்
பாரதிய ஜனதா கட்சி அரசியல்வாதிகள்
அர்சோலா

அர்சோலா  (Harsola, Kaithal)  இந்தியாவின் அரியானா மாநிலத்தில் உள்ள கைத்தல் மாவட்டத்தில் அமைந்துள்ள ஒரு கிராமமாகும். மாவட்டத் தலைமையகமான கைத்தலில் இருந்து  தொலைவில் அமைந்துள்ளது. அர்சோலா கிராமத்தின் மாவட்டம் மற்றும் துணை மாவட்டத் தலைமையகம் இரண்டும் கைத்தல் நகரமேயாகும். 2009 ஆம் ஆண்டு புள்ளிவிவரங்களின்படி, அர்சோலா கிராமம் ஒரு கிராம பஞ்சாயத்து ஆகும்.

மக்கள்தொகையியல் 
அஎரோலா கிராமத்தின் பெரும்பாலான மக்கள் இந்துக்கள் ஆவர். பரவலாக பேசப்படும் மொழி அரியான்வி .மொழியாகும்.

பள்ளிகள் 

 அரசு முதியோர் மேல்நிலைப் பள்ளி.
 எம்டிஎம் (மாசுடர் டெக் சந்த் நினைவு) பொதுப் பள்ளி
 சரசுவதி பொதுப் பள்ளி

போக்குவரத்து 
புதிய கைத்தல் ஆல்ட்டு இரயில் நிலையம்  மற்றும் கைத்தல் இரயில் நிலையம் ஆகிய இரண்டும் .அர்சோலா கிராமத்திற்கு அருகிலுள்ள இரயில் நிலையங்களாகும்.

கைத்தல் பேருந்து நிலையத்திலிருந்து தில்லி, இசார், சண்டிகர், சம்மு மற்றும் பல இடங்களுக்கும் பேருந்து சேவைகள் உள்ளன.

மேற்கோள்கள் 

Coordinates on Wikidata
அரியானாவின் புவியியல்
கைத்தல் மாவட்டம்